«Бала-шағаңды ойла!»: Өскемен тұрғынын қорқытып, жерін тартып алған алматылық ұсталды
DATE: 18:06, 27 Қазан 2023 | GMT +5
TITLE: «Бала-шағаңды ойла!»: Өскемен тұрғынын қорқытып, жерін тартып алған алматылық ұсталды
URL: https://kaz.inform.kz/news/bala-shagandi-oyla-oskemen-turginin-korkitip-zhern-tartip-algan-almatilik-ustaldi-7cab6c/
META: DATE: 18:06, 27 Қазан 2023 | GMT +5
TOTAL WORDS: 108
AUTHOR(S):
TEXT: ШҚО-да криминалитет өкілін ұстау бойынша арнайы операция жүргізілді. Белгілі болғандай, 57 жастағы ер адам Өскеменге Алматы қаласынан келген. Осындағы сыбайласымен бірге жергілікті кәсіпкерді бопсалаған. Фото: ШҚО полиция департаментінен. «Кәсіпкерге және оның отбасына күш қолданатынын айтып қорқытып, оған тиесілі жер телімін өз атына аударуға мәжбүрледі. Облыстық ПД ұйымдасқан қылмысқа қарсы күрес басқармасының қызметкерлері мен ШҚО бойынша ҰҚК департаменті бірлесіп екі күдіктіні ұстады. Олардың бірі уақытша ұстау изоляторына қамауға алынған. Оның тұрғылықты үйін тінту барысында жерге қатысты құжаттар тәркіленді», - дейді облыстық ПД бастығы, полиция генералмайоры Ерлан Омарбеков. Фото: ШҚО полиция департаментінен. Екінші күдікті қолхатпен босатылды. Аталған факті бойынша ҚР ҚК-нің 194-бабы 2-бөлігіне сәйкес сотқа дейінгі тергеу амалдары жүргізіліп жатыр
